
Lectiile învăţate reprezintă experiența validată în urma analizei unor misiuni sau exerciţii de 
instruire. Acestea au o deosebită valoare în pregătirea misiunilor viitoare şi în adaptarea forțelor armate 
la actualele nevoi de securitate. Studiul de faţă este elaborat pe baza experienţei personale rezultată din 


misiunile la care am participat în ultimii ani. 

Lecţiile învăţate au devenit o problemă serioasă 
în special după participarea la diferite teatre de 
operaţii. Deşi nivelul şi numărul acestora este foarte 
ridicat, aici va fi accentuat aspectul lor tehnic, privit din 
două perspective, cea de membru NATO şi cea 
naţională, românească. 

Principalele misiuni în care a fost implicată 
NATO sunt cele din Balcanii de Vest, unde forțele 
alianţei au participat în diverse forme timp de 20 de ani, 
în Afganistan, de aproximativ 13 ani, în Libia, în Marea 
Mediterană precum şi în Cornul Africii. Chiar dacă 
misiunea din Irak nu a fost o misiune NATO, cei mai 
mulți membri NATO au fost prezenţi şi ar intra, în 
consecinţă în tematica studiului de faţă. 

Cele mai importante lecţii legate de operaţiile 
NATO se referă la strategie, tipuri de misiuni, 


capabilități, tactici, cooperarea cu organizațiile 
internaționale, adaptarea procedurală şi a 
echipamentelor, înțelegerea mediului cultural, 


ameliorarea relațiilor publice etc. 

Strategia a trebui modificată pentru fiecare 
dintre misiuni în parte. Mai precis, a trebuit ales între a 
coopera sau nu cu autoritățile locale (Irak, Afganistan, 
Kosovo şi Libia), a negocia sau nu cu inamicul, a folosi 
sau nu armament greu, a acționa sau nu terestru, a ataca 
doar aerian sau maritim şamd. Modul în care NATO 


gestionează o situaţie de criză a trebuit să fie extrem de 
flexibil. Un bun exemplu pentru a demonstra cum o 
experienţă anterioară a fost aplicată într-un nou teatru 
de operaţii este misiunea ISAF din Afganistan. În 
ultimii ani, această misiune a fost adesea îmbunătățită, 
având ca bază solidă lecţiile învăţate de forţele coaliţiei 
(în special SUA) în Irak şi de asemenea strategia COIN 
dezvoltată de David Petraeus. 

A trebuit modificat şi tipul de misiuni: 
impunere a păcii, război, sprijin al păcii, reconstrucţie, 
construcție a păcii, menţinere a păcii, operaţii de 
combatere a insurgenței (COIN), combatere DEI 
(counter IED), îndrumare în operaţiile de stabilitate, 
consiliere, pregătire, CIMIC. Mulţi dintre aceşti termeni 
şi misiuni au fost inventaţi în ultimii 10-15 ani. 
Capabilitățile au fost imbunătăţile şi adaptate, de 
exemplu: cele pentru transportul aerian al încărcăturilor 
grele, cele de dislocare, de apărare împotriva rachteleor 
balistice, de comunicaţii (Reţeaua Misiunii din 
Afganistan). Tacticile au trebuit schimbate, în raport cu 
noul tip şi comportament al inamicului, din cel clasic în 
COIN, sau asimetric, neconvențional. Conceptele de 
contra-insurgenţă şi de combatere DEI sunt unele dintre 
cele mai bune exemple în acest context, cu atât mai 
mult cu cât, începând din 2012, au propria lor doctrină. 

Un aspect important al lecţiilor învăţate se 

referă la cooperarea şi implicarea accentuată în 
activităţi alături de actori importanţi precum UE, ONU, 
organizații guvernamentale şi non-guvernamentale, 
societate civilă, administraţie locală şi populaţie, 
structurile CIMIC fiind inventate după misiune din 
Bosnia. În toate aceste misiuni, după finalizarea 
operaţiilor combatante, NATO a colaborat cu 
organizaţiile menţionate anterior, în special în aspectele 
de construcție guvernamentală. Un exemplu îl 
constituie aici Echipele de Reconstrucţie ale 
Provinciilor (PRT), care au devenit o misiune serioasă 
în toate operaţiile, iar militarii au trebui să conducă şi 
acest tip de misuni. În general, putem denumi 
cooperarea respectivă ca „abordarea globală”. Au 
trebuit modificate şi adaptate câteva dintre procedurile 
obişnuite ale NATO pentru a putea coopera cu 
partenerii. La apogeul misiunii ISAF, de pildă, în 
Afganistan se aflau 50 de state participante în acest 
teatru de operaţii, majoritatea conducâd tipuri similare 
de misiuni, dar unele dintre acestea foloseau propriile 
proceduri. 

A fost necesar ca echipamentele să fie adaptate 
noilor tipuri de amenințării, aflate într-o continuă 
schimbare, de la tancuri sau transportoare blindate la 
HMMWV şi MRAP, în scopul îmbunătățirii 
standardelor de protecţie a forţei. De asemenea, NATO 
a învăţat să acode o mai mare atenție mediului cultural, 
problemelor religioase şi ale societăţii. Aceste „detalii” 
au exercitat o influenţă semnificativă în timpul 
misunilor trecute. Ele sunt importante deoarece fiecare 
teatru de operaţii are propriile particularităţi. Chiar dacă 
unele par foarte asemănătoare, impresia respectivă este 
eronată, iar forțele alianţei a trebuit să se adapteze 
întotdeauna comportamentul şi atitudinea în relaţiile cu 
populaţia locală şi cu insurgenții în toate teatrele de 
operaţii. 

S-a ameliorat eficiența domeniului relaţiilor 
publice, în special strategiile şi procedurile de 
diplomaţie publică militară. Unul dintre motivele rezidă 
în trăsăturile şi reacțiile mass-media contemporane. Pe 
de o part, a fost necesar ca unele greşeli ale militarilor 
să fie prezentate în forma corectă pentru a nu 
compromite imaginea întregii misiuni. Pe de altă parte, 
au fost dezvoltate abilitățile de a comunica mesajul 
corect către publicul ţintă. Forţele de Reacţie ale NATO 
au fost, de asemenea, implicate în misiuni umanitare în 
Pakistan, în 2005, după cutremur, una dintre concluziile 
trase fiind cea a importanței unui mai bun suport 
diplomatic şi administrativ. Chiar dacă s-a ajuns în 
principalul port de debarcare într-o manieră foarte 
rapidă, a fost nevoie de aproximativ două săptămâni 
pentru a ieşi din acesta cu echipamentele din dotare 
pentru a îndeplini misiunea. 

România a fost implicată în Balcanii de Vest, 
participând cu structuri de diferite forme şi dimensiuni, 
s-a numărat printre primii parteneri ai NATO 


participanți în Afganistan, acum fiind al şaselea 
contribuitor ca număr de militari, în Irak şi într-o 
formulă redusă şi în Libia. 

Principalele lecţii invăţate, dintr-o perspectivă 
națională se referă la integrarea experienţei NATO, 


importanța instrucției în teatrele de operații, 
sustenabilitatea forțelor, aspectele financiare, 
desfăşurarea activităților, interoperabilitatea, 


dezvoltarea capabilităților de nişă, regulamentele şi 
procedurile interne. 

Astfel, trebuie ținut cont de lecțiile învăţate şi 
prezentate din perspectiva NATO, deoarece forțele 
armate române îşi coordonează şi adaptează în mod 
continuu strategia militară națională cu toți acei paşi pe 
care Alianța îi face în acest timp. Teatrele de operații au 
fost locul cel mai propice pentru formarea şi educarea 
atitudinii, mentalităţii, profesionalismului, 
competenţelor multiple şi atingerea unui nivel crescut 
de antrenament într-un mediu real de conflict. 

O altă adaptare se referă la realizarea 
sustenabilității forțelor, atunci când operaţiile se 
desfăşoară la mii de kilometri depărtare. Este necesară 
şi o mai bună planificare financiară şi resurse în toate 
sensurile acestui termen. Participarea la misiunile 
respective a influenţat în mod seminificativ modul 
nostru de acţiune militară, mai precis toate domeniile de 
interes ale sistemului militar, din punct de vedere 
acţional, conceptual, la nivel tactic, operativ dar şi din 
perspectiva sprijinului logistic. Teatrele de operaţii au 
reprezentat şi cea mai bună cale de a obţine, îndeplini şi 
valida cerinţele noastre de interoperabilitate. Au fost 
create noi capabilități de nişă şi capacităţi, în special în 
domeniul informaţilor, forţelor speciale, PSYOPS 
(operaţii psihologice), CIMIC (cooperarea civili- 
militari), geniu etc. 

Forţele armate române au fost instruite să facă 
faţă oricărui tip de scenariu, ceea ce înseamnă că 
misiunile au crescut în mod semnificativ în importanță 
şi complexitate pe parcursul participării la toate 
operaţiile menţionate anterior, de la a asigura paza 
posturilor de comandă sau aeroporturilor, la a lupta 
alături de aliaţii noştri cu inamicul şi, de asemenea, de a 
avea responsabilitatea unei întregi zone de operaţii sau 
de a conduce un aeroport. Nu în ultimul rând, au trebuit 
schimbate regulile şi procedurile interne, în special în 
ceea ce priveşte suportul logistic. Descrierea 
schimbărilor care s-au produs de când au început 
misiunile în Bosnia şi Angola, din 1996 până în prezent 
ar putea ocupa spaţiul unei cărţi. 

În fine, un aspect important ce trebuie detaliat 
se referă la viitorul acestor misiuni. Mai întâi, nu există 
nici un tipar pentru viitoarele căi de acțiune, fiind vorba 
mai curând despre un subiect politic decât despre unul 
militar, cum, în special în alianţa noastră, nu sistemul 
miliar are responsabilitatea de a decide când, cum şi cu 
cine trebuie luptat. 

Vom oferi un punct de vedere despre modul în 
care atât NATO, cât şi România ar trebui să se 
pregătească pentru a face față cu succes amenințărilor 
viitoare. 

Din perspectivă națională, trebuie adaptate 
echipamentele, de la vechile transportoare la 
transportoarele blindate, HMMWV, Piranha, MRAP; 
tacticile, prin conectarea în permanență cu noile tipuri 
de amenințări, domenii şi tehnologii; procedurile, 
interconectare cu NATO şi UE; forțele combatante, cel 
puțin cele puse la dispoziția NATO, trebuie să fie 
capabile să lupte în toate tipurile de teren şi condiții 
meteo, să fie dislocabile, mobile, autosustenabile şi să 


folosirea complementerității şi nu a duplicării forțelor, 
misiunilor şi eforturilor. 

În acest context, modernizarea se desfăşoară 
într-un climat financiar foarte restrictiv, dar statutul de 
membru NATO şi securitatea viitoare nu sunt 
negociabile. Alianţa s-a schimbat semnificativ dupa 
aceste misiuni şi va continua să o facă. Dacă 11 
septembrie 2001 a reprezentat factorul declanşator în 
acest proces de transformare, misiunile reprezintă 
motorul lui. Când planificăm viitorul forţelor noastre, 
trebuie să ne gândim că este necesar să fim superiori 
inamicilor noştri pentru a ne aduce băieții şi fetele acasă 
în viaţă din orice teatru de operaţii. 


aibă puterea de foc necesară pentru misiunea destinată; 
doctrinele forțelor să fie compatibile cu cele ale NATO 
şi UE, dar, de asemenea, cu mediul şi caracteristicile 
naţionale. 

Din perspectiva NATO, trebuie avute în 
vedere: noile capabilități şi capacităţi; apărarea 
inteligentă; programul de apărare împotriva rachetelor 
balistice; apărarea cibernetică; abordarea globală şi 
îmbunătăţirea cooperării cu Uniunea Europeană, prin 


! Conţinutul acestui material a fost prezentat în 
cadrul seminarului 70 ani de apartenenţă la NATO. 
Adaptare şi contribuţii la modernizarea Alianţei, 
din 27.03.2014, organizat de către CSSAS cu 
prilejul aniversării a 10 ani de la accederea 
României în NATO. 


CONCLUZII 


e Decada României şi Armatei Române în NATO constituie o perioadă de profundă 
transformare. 


Învăţămintele rezultate din participările la diferitele misiuni internaţionale au contribuit 
la adaptarea din punct de vedere conceptual, acţional şi procedural nu numai a 
structurilor participante dar şi a comandamentelor de mari unităţi şi categorii de forţe 
pentru a face faţă provocărilor induse de dislocarea şi susţinerea unor forţe militare 
în spaţii geografice ce necesită abordări specifice cu care organismul militar 
românesc nu s-a confruntat până în prezent. Raportat la aprecierile aliaţilor privind 
contribuţia Armatei Române, putem afirma fără teama de a greşi că procesele 
transformatoare ce au izvorât din necesitatea interoperabilităţii cu forţele NATO au 
avut succes clădind un fundament solid pentru viitoarea dezvoltare. 


Dincolo de restructurarea şi reorganizarea sistemului militar, mult mai importantă a 
fost clădirea unei noi generaţii de militari, de la soldat la general, călită în focul 
luptelor din teatrele de operaţii contemporane. „Capitalul uman” dezvoltat în operaţiile 
multinaționale din ultimii ani reprezintă chezăşia unei Armate care în viitor va putea 
face față oricăror provocări. Modernizarea tehnicii şi a echipamentelor, înzestrarea 
cu sisteme de armamente noi şi performante nu vor face decât să crească 
perfomanţa profesională a militarilor şi, implicit, ridicarea capacităţii combative a 
unităţilor şi a marilor unităţi din Armata României. 

